Алангар, геноним
Алангар - генеалогиялык маалыматтар боюнча дөөлөс уруусундагы айтамга уруктар тобунун түпкү атасынын аты. Геноним. 

Аланго - монгол мифологиясында бул элдин түпкү энеси катары эрте орто кылымдардардагы жазма маалыматтардан белгилүү. Аланго жана
Бортечино жөнүндөгү уламыштар монгол элдеринин фольклорунда кенен чагылдырылат. Мындан сырткары, бурят-монгол тилдеринде Оло(н) - “көп”,
“көптөгөн”, “сансыз” маанисин, ал эми “гар” - кыргыз тилине “кол”, “колдор” деген маанилерде которулат. Демек, этникалык аталыштын (алап + гар) “көп сандуу”, “сансыз көп уруу, эл, уруулук топ, канат” маанисинде чечмелениши мүмкүн.

Эскертүүлөр

Колдонулган адабияттар 
 Каратаев О. Кыргыз этнонимдер сөздүгү. — Бишкек: КТМУ, 2003. -265 б. ISBN 9967-21-621-2

Дөөлөс уруусу
Санжыра
Кыргыз санжырасы
Кыргыз этнографиясы